### Resume

I forbindelse med regnskabsafslutningen for regnskabsåret 2022 har PwC revideret det aflagte regnskab og fremsendt revisionsberetning. Endvidere skal [adresse] årsregnskab endelig godkendes. I forhold til styrelseslovens § 45 kan årsregnskabet først endelig godkendes, når der er taget stilling til revisionens bemærkninger, der nu foreligger.

### Sagsfremstilling

Byrådet har i sag nr. 77 den 26. april 2023 godkendt overgivelsen af regnskabet til revisionen.

[adresse] regnskab har i henhold til styrelseslovens § 42 været undergivet revision. Revisionen har i den forbindelse afgivet beretning herom. Revisionsberetning nr. 6 er vedhæftet. Det bemærkes, at revisionen hverken har givet anledning til forbehold eller bemærkninger. Idet revisionen ikke har givet anledning til bemærkninger er der ikke noget, der skal besvares.

I forlængelse af godkendelsen af revisionsberetningen skal der træffes afgørelse om den endelige godkendelse af regnskabet for 2022.

### Historik

Kommunaldirektøren indstiller, 9. juni 2023, pkt. 120:

|  |
| --- |
| at den afsluttende revisionsberetning nr. 6 godkendes, og |
| at [adresse] årsberetning for årsregnskabet 2022 godkendes. |

Beslutning fra Økonomiudvalget, 9. juni 2023, pkt. 120:

Anbefales.

Lennarth Poulsen deltog ikke i behandlingen af punktet.

Fraværende: Maria Iversen.

### Beslutning

Godkendt.

Fraværende: Poul Mathiesen. I stedet mødte Alvin Bech.